Saddiere

Was bedeit das Word Saddiere?

Hat das ebbes se duhn mit Maniere?

Odder villeicht mit prowoziere?

Meeglich wär jò a schoggiere,

odder er mahn nur prodesdiere,

noch e bisje dezu fandasiere,

meeschlich wär, er will nur schwadroniere,

e großi Klapp emòl riskiere,

ebbes Neijes ausprobiere,

wie die Leit druff reagiere,

ob se rebelliere, sich amüsiere

odder sogar explodiere!

Ich mahn´s nitt gär dramatisiere

awwer frieje kunnt ma sich duelliere,

heit dutt mà nur diskudiere,

mà meeschd sogäre imponiere,

anstatt sich aarisch se blamiere,

unn dòbei sei Gesicht valiere,

schließlich wa mà jò mòl studiere!

Jetzde mahn ich eich nitt strabaziere

unn heere uff mit dem Glossiere.

„Wenner wolle duhn ich

alles demendiere!“

Helga Wolfram-Drumm